

LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts [dome@dobele.lv](mailto:dome@dobele.lv)

**Dobelē**

**2025. gada 27. februārī Nr.55/4**

**Par nolikuma “Par finansiāla atbalsta piešķiršanas kārtību sporta projektiem Dobeles novadā ” apstiprināšanu**

Saskaņā ar Pašvaldību likuma 4. panta pirmās daļas 6. punktu, 7. punktu, 50. panta pirmo daļu, atklāti balsojot: PAR - 17 (Ģirts Ante, Kristīne Briede, Sarmīte Dude, Māris Feldmanis, Ivars Gorskis, Gints Kaminskis, Linda Karloviča, Edgars Laimiņš, Sintija Liekniņa, Ainārs Meiers, Sanita Olševska, Andris Podvinskis, Viesturs Reinfelds, Dace Reinika, Guntis Safranovičs, Ivars Stanga, Indra Špela), PRET – nav, ATTURAS – nav, Dobeles novada dome NOLEMJ:

Apstiprināt nolikumu “Par finansiāla atbalsta piešķiršanas kārtību sporta projektiem Dobeles novadā” (lēmuma pielikumā).

Domes priekšsēdētājs I.Gorskis

Pielikums

Dobeles novada domes

2025. gada 27. februāra

lēmumam Nr.55/4



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts [dome@dobele.lv](mailto:dome@dobele.lv)

**Dobelē**

APSTIPRINĀTS

ar Dobeles novada domes

2025. gada 27. februāra lēmumu Nr.55/4

**NOLIKUMS**

**Par finansiāla atbalsta piešķiršanas kārtību sporta projektiem Dobeles novadā**

Izdots saskaņā ar

Pašvaldību likuma 4. panta pirmās daļas

6. punktu, 7. punktu, 50. panta pirmo daļu

**I. Vispārīgie jautājumi**

1. Dobeles novada pašvaldība (turpmāk – Pašvaldība) šajā nolikumā noteiktajā kārtībā piešķir finansiālu atbalstu sporta pasākumu projektiem tautas sporta veicināšanai, veidojot un popularizējot Dobeles novada tēlu.
2. Sporta projektiem (turpmāk – projekti) paredzēto finansējumu Dobeles novada dome (turpmāk – Dome) apstiprina kārtējā budžeta gada ietvaros Dobeles novada Sporta pārvaldes (turpmāk – Pārvalde) budžeta tāmē.
3. Tautas sports šā nolikuma izpratnē ir fiziskas aktivitātes bez vecuma ierobežojuma ar mērķi nostiprināt un uzlabot veselību, sekmēt fizisko un garīgo attīstību, aktīvi pavadīt brīvo laiku un veicināt sociālo saskarsmi.
4. Finansējuma piešķiršanas mērķis ir veicināt iedzīvotāju interesi par aktīvu un veselīgu dzīvesveidu, kā arī sniegt atbalstu tautas sporta aktivitātēm.

5. Projektu pieteikumus var iesniegt biedrības, kuru juridiskā adrese ir Dobeles novada administratīvajā teritorijā. Projektu īstenošanas vietai jābūt Dobeles novada administratīvajā teritorijā.

6. Domes izveidota Finansiālā atbalsta piešķiršanas sporta projektiem komisija (turpmāk – Komisija) pirms konkursa izsludināšanas nosaka piešķirtā finansiālā atbalsta maksimālo apjomu vienam projektam.

1. Projektu konkurss tiek izsludināts ne retāk kā vienu reizi gadā.
2. Informācija par projektu pieteikumu iesniegšanu un pieejamais finansējums tiek izsludināts Pašvaldības tīmekļa vietnē [www.dobele.lv](http://www.dobele.lv) un Pārvaldes tīmekļa vietnē www.dobelesporto.lv. Pieteikuma iesniegšanas termiņš nevar būt īsāks par 15 dienām no Projekta konkursa izsludināšanas dienas. Projekta konkursa sludinājumā var ietvert citu svarīgu informāciju.
3. **Projektu pieteikumu iesniegšanas kārtība**
4. Projekta pieteikumam ir jābūt sagatavotam latviešu valodā, datorrakstā, ieteicamais burtu lielums – 12 pt.
5. Projekta pieteikums sastāv no:

10.1. aizpildītas un parakstītas pieteikuma veidlapas (1. pielikums);

10.2. pēc iesniedzēja ieskata pievienotajiem citiem dokumentiem, kas sniegtu papildu informāciju par projektā plānoto aktivitāšu nepieciešamību un pamatotību.

1. Projekta pieteikums ir pierādījums tam, ka projekta iesniedzējs ir iepazinies ar šo nolikumu, ievēro to pilnībā un uzņemas atbildību par noteikumos minēto prasību izpildi un apliecina projekta pieteikumā ietvertās informācijas patiesumu.
2. Iesniedzējs projekta pieteikumu ar pielikumiem projekta konkursa sludinājumā noteiktajā termiņā iesniedz vienā no šādiem veidiem:

12.1. personīgi, nogādājot to Pārvaldē tās darba laikā;

12.2. nosūtot pa pastu uz adresi: Dobeles novada Sporta pārvalde, Brīvības iela 15, Dobele, Dobeles novads, LV-3701. Ja projekta pieteikums tiek sūtīts pa pastu, projekta iesniedzējs ir atbildīgs par to, lai Pārvalde saņemtu projekta pieteikumu līdz projektu konkursa sludinājumā norādītajam termiņam;

12.3. elektroniski parakstīta dokumenta formā vienā dokumentā, nosūtot uz e-pasta adresi: [sports@dobele.lv](mailto:sports@dobele.lv).

1. Projekta pieteikums, kas saņemts pēc projekta konkursa sludinājumā noteiktā termiņa, netiek izskatīts.
2. Projekta iesniedzējs var iesniegt ne vairāk kā vienu projekta pieteikumu.
3. **Projekta pieteikuma saturs, grozījumu veikšanas kārtība un atbalstāmās izmaksas**
4. Pieprasot finansējumu, projekta pieteikumā norāda:
   1. pieprasītā finansējuma izlietojuma mērķi;
   2. plānotā pasākuma, aktivitātes vietu, laiku, nozīmi;
   3. plānoto dalībnieku skaitu pasākumā, aktivitātē un mērķauditoriju;
   4. citus līdzfinansējuma avotus.
5. Atbalstāmās izmaksas sporta pasākumu organizēšanai ir balvu fonds, inventāra iegāde un ar sporta pasākuma organizēšanu saistīto pakalpojumu izmaksas.
6. Projekta īstenošanas laikā projektam piešķirtā finansējuma izlietojuma izmaiņas bez saskaņojuma ar Pārvaldi pieļaujamas ne vairāk kā 10 % apmērā no apstiprinātās projekta izdevumu tāmes. Šajā gadījumā netiek veiktas izmaiņas projekta aktivitātēs un netiek mainīts projekta mērķis.
7. Ja projekta īstenošanas laikā ir nepieciešami būtiski grozījumi (izmaiņas projekta aktivitāšu sarakstā un/vai projekta izdevumu tāmē, kas finanšu izteiksmē pārsniedz 10% no apstiprinātās projekta izdevumu tāmes), projekta īstenotājs iesniedz Pārvaldē iesniegumu par nepieciešamajām izmaiņām projektā, tam pievienojot pamatojošus dokumentus un/vai precizētu izdevumu tāmi (ja attiecināms). Projekta mērķi mainīt nedrīkst. Iesniegums par projekta grozījumiem tiek izskatīts 20. punktā noteiktajā kārtībā.
8. Izmaksu ietaupījumu, kas rodas projekta īstenošanas laikā, nedrīkst izmantot citām, projektā neapstiprinātām aktivitātēm, un to ir jāatmaksā Pārvaldei.
9. **Projektu pieteikumu izskatīšanas un izvērtēšanas kārtība**

20.Projektu pieteikumu izskatīšanu veic un lēmumu par finansiālā atbalsta piešķiršanu pieņem Komisija ne vēlāk kā desmit darba dienu laikā no projektu pieteikumu iesniegšanas termiņa beigām.

21. Projektu vērtēšanas un finansējuma piešķiršanas kritēriji:

21.1. sporta pasākumā plānotais dalībnieku skaits;

21.2. projekta pieteikuma atbilstība šī nolikuma nosacījumiem;

21.3. ieguvumi no sporta pasākuma Dobeles novadam un tā iedzīvotājiem;

21.4. sporta pasākuma mijiedarbība ar Dobeles novada pasākumu plānu;

21.5. izdevumu pamatotība, pašu nodrošinātais finansējuma apjoms un pieprasītā finansējuma apjoms;

21.6. vai sporta pasākumā plānots iekasēt ieejas maksu, dalības maksu un šo maksu apmērs.

1. Komisija izskata iesniegtos projekta pieteikumus un pieņem lēmumu par atbalstāmajiem projekta pieteikumiem, kā arī lēmumu par neatbalstīto pieteikumu noraidīšanu vai daļēju atbalstu.
2. Ja Komisijas loceklis ir personīgi saistīts ar iesniegtā projekta īstenošanu (vai iesniegto projektu), viņš par to informē pārējos Komisijas locekļus un nepiedalās attiecīgā projekta vērtēšanā un lēmuma pieņemšanā.
3. Komisijas sēdes ir slēgtas un notiek bez projekta iesniedzēju klātbūtnes.
4. Komisijaiir tiesības atteikt izskatīt projekta pieteikumu un nepiešķirt finansiālo atbalstu gadījumos, ja:
   1. iepriekš piešķirtais finansiālais atbalsts nav izlietots saskaņā ar noslēgtā līguma nosacījumiem vai iesniegto projekta pieteikumu;
   2. projekts ir jau realizēts vai plānots realizēt līdz projektu konkursa rezultātu paziņošanai;
   3. projekta pieteikumā aprakstītās aktivitātes ir plānotas finansēt no Pašvaldības budžeta attiecīgajā gadā;
   4. projekta realizācija ir saistīta ar Pašvaldības iestāžu nodrošināto interešu izglītības pulciņu aktivitātēm un darbību (materiāltehniskais nodrošinājums, transporta izdevumi u.tml.);
   5. projektā ir iekļautas izmaksas par ēdināšanas izdevumiem (pārtikas preces), transporta izdevumiem (degvielas izdevumi), ja tās nav saistītas ar pakalpojuma sniegšanu.
5. Par projektu konkursa rezultātiem Pārvalde informē desmit darba dienu laikā pēc Komisijas lēmuma pieņemšanas, nosūtot paziņojumu pa pastu vai uz projekta pieteikumā norādīto e-pasta adresi.
6. Projektu konkursa ietvaros atbalstīto projektu sarakstu Pārvalde ievieto Pašvaldības tīmekļa vietnē [www.dobele.lv](http://www.dobele.lv) vai Pārvaldes tīmekļa vietnē www.dobelesporto.lv desmit darba dienu laikā pēc Komisijas lēmuma pieņemšanas.
7. Komisijas priekšsēdētājs nosaka vietu, laiku, darba kārtību sporta projektu izvērtēšanai.

**V . Finansiālā atbalsta izmaksas un atskaites kārtība**

1. Projektu konkursu, finansējuma līgumu slēgšanu un atskaišu pieņemšanu pēc projekta realizācijas organizē Pārvalde sadarbībā ar Komisiju. Finansēšanas līgumus saskaņā ar Komisijas lēmumiem paraksta Pārvaldes vadītājs.
2. Par saņemtā finansiālā atbalsta izlietojumu nolikumā noteiktajā termiņā iesniedzējs iesniedz Pārvaldē atskaiti par piešķirtā finansējuma izlietojumu projektam (2. pielikums), pievienojot informatīvos materiālus.
3. Pārvalde un Komisijas locekļi ir tiesīgi kontrolēt piešķirtā finansiālā atbalsta izlietojumu.
4. Ja finansējuma saņēmējs nav iesniedzis atskaiti par piešķirtā finansējuma izlietojumu projektam nolikumā noteiktajā termiņā un kārtībā, Komisijai ir tiesības nākošajā gadā nepieņemt izskatīšanai konkrētā finansējuma saņēmēja iesniegto projekta pieteikumu.
5. Gadījumā, ja finansiālā atbalsta saņēmējs ir sniedzis nepatiesas ziņas, noteiktajā termiņā nav iesniedzis atskaiti par piešķirtā finansējuma izlietojumu projektam vai konstatēts, ka finansiālais atbalsts nav izlietots nolikumā, pieteikumā vai līgumā paredzētiem mērķiem, piešķirtais finansiālais atbalsts nekavējoties jāatmaksā Pārvaldei, kā arī Komisijai ir tiesības lemt par finansējuma nepiešķiršanu nākamajā projektu finansēšanas periodā.
6. Atskaiti par piešķirtā finansējuma izlietojumu projektam (2. pielikums) jāiesniedz līdz 15. decembrim Pārvaldē Brīvības ielā 15, Dobelē, Dobeles novadā, LV-3701, darbdienās no plkst. 9:00 līdz 12:00 un no plkst. 13:00 līdz 17:00, vai nosūtot pa pastu, vai elektroniski, nosūtot e-pastā: [sports@dobele.lv](mailto:sports@dobele.lv).
7. Ja atskaite par piešķirtā finansējuma izlietojumu projektam tiek sūtīta pa pastu, uz aploksnes jānorāda: Dobeles novada Sporta pārvalde, Brīvības iela 17, Dobele, Dobeles novads, LV-3701. Iesniedzējs ir atbildīgs par to, lai Pārvalde saņemtu atskaiti par piešķirtā finansējuma izlietojumu projektam līdz nolikumā norādītajam termiņam.

Domes priekšsēdētājs I.Gorskis

**1. pielikums**

Nolikumam “Par finansiāla atbalsta piešķiršanas kārtību

sporta projektiem Dobeles novadā”

**PIETEIKUMS**

**finansiāla atbalsta saņemšanai sporta projektAM**

* + - 1. **Projekta nosaukums**

|  |
| --- |
|  |

* + - 1. **Projekta norises laiks** (dd.mm.gggg-dd.mm.gggg)

|  |
| --- |
|  |

* + - 1. **Ziņas par projekta iesniedzēju**

|  |  |
| --- | --- |
| Biedrības nosaukums: |  |
| Juridiskā adrese: |  |
| Norēķinu rekvizīti:   * Reģistrācijas Nr. * Konta Nr. |  |
| Kontaktpersonas telefona Nr. un e-pasta adrese: |  |

* + - 1. **Nepieciešamības pamatojums, esošās situācijas apraksts (ne vairāk kā 2000 zīmes)**

|  |
| --- |
|  |

* + - 1. **Projekta mērķis (ne vairāk kā 400 zīmes)**

|  |
| --- |
|  |

* + - 1. **Projekta apraksts un plānotās aktivitātes**

|  |
| --- |
|  |

* + - 1. **Ziņas par projekta vadītāju**

|  |
| --- |
| **Vārds, uzvārds**:  *(īsi aprakstīt iepriekšējo pieredzi projektu vadīšanā un īstenošanā)* |

* + - 1. **Projekta dalībnieki / mērķa grupa/ plānotais dalībnieku skaits**

|  |
| --- |
|  |

* + - 1. **Projekta publicitāte**

|  |
| --- |
|  |

* + - 1. **Projekta budžeta tāme**

|  |  |  |  |  |  |
| --- | --- | --- | --- | --- | --- |
| **Nr.**  **p.k.** | **Izdevumu pozīcija** | **Pieprasītā summa no pašvaldības**  ***(euro)*** | **Pašu ieguldījums *(euro)*** | **Cits finansējums**  ***(euro)*** | **Kopā**  ***(euro)*** |
|  |  |  |  |  |  |
|  |  |  |  |  |  |
| **Kopā** | |  |  |  |  |
| % no kopīgās izmaksu tāmes | |  |  |  | 100% |

* + - 1. Piekrītu visām nolikuma **“Par finansiāla atbalsta piešķiršanas kārtību sporta projektiem Dobeles novadā”** noteiktajām prasībām un apliecinu, ka projekta īstenošanas laikā tiks ievērotas Latvijas Republikas normatīvo aktu prasības, un šajā projekta pieteikumā norādītā informācija ir patiesa. Apliecinu, ka projekta pieteikumā minētās aktivitātes nav īstenotas un netiek plānots tās īstenot no citiem Dobeles novada pašvaldības budžeta līdzekļiem.

**Projekta vadītājs:**\_\_\_\_\_\_\_\_\_\_\_\_\_\_\_\_\_\_\_\_\_\_\_ *\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*paraksts* *paraksta atšifrējums*

**Biedrības paraksttiesīgā persona:** \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*paraksts* *paraksta* *atšifrējums* **Datums**\_\_\_\_\_\_\_\_\_\_\_\_\_

**2.pielikums**

Nolikumam “Par finansiāla atbalsta piešķiršanas kārtību

sporta projektiem Dobeles novadā”

**ATSKAITE**

**par piešķirtā finansējuma izlietojumu projektam**

|  |
| --- |
|  |

*(Finansējuma saņēmēja nosaukums)*

|  |
| --- |
|  |

*(projekta nosaukums)*

Saskaņā ar finansēšanas līgumu/ domes lēmumu Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atskaite sastādīta 2 (divos) eksemplāros, no kuriem 1 (viens) eksemplārs glabājas pie finansējuma saņēmēja, otrs – Dobeles novada pašvaldībā.

|  |  |
| --- | --- |
| **1.Projekta īstenošanas laiks:** |  |

|  |  |
| --- | --- |
| **2.Dobeles novada pašvaldības piešķirtie finanšu līdzekļi saskaņā ar noslēgto finansēšanas līgumu (*euro*)** |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **3.Piešķirtā finansējuma izlietojums:** | | | | | | | |
| Nr.  p. k. | Projekta tāmes pozīcijas nosaukums | Pozīcijas summa projekta tāmē | Izmaksu apliecinošo dokumentu nosaukums (maksājuma uzdevuma nr. vai kases izdevumu ordera nr.) un izmaksas saņēmējs | Izmaksas datums | Izmaksas summa | Darījumu apliecinoša dokumenta nosaukums, numurs (rēķins, līgums, pavadzīme u.c.) | Darījuma apliecinošā dokumenta datums |
| 1. | 2. | 3. | 4. | 5. | 6. | 7. | 8. |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| **Kopā *(euro)*** | | | | |  |  |  |

|  |  |
| --- | --- |
| **4. Papildu informācija par piešķirtā finansējuma izlietojumu (ja attiecināms) (piemēram, projektā/tāmē veiktās izmaiņas, pamatojums, informācija par grozījumu saskaņošanu ar Dobeles novada Sporta pārvaldi u.tml.)** | |
|
| 1. **Teksta atskaite** *(rakstīt to, kas attiecināms uz finansējuma izlietojumu, piem., vai projekta mērķis un rezultāti ir sasniegti, vai projekta īstenošanas laikā ir/nav radušies sarežģījumi (pakalpojumu izmaksu sadārdzinājums, grūtības piesaistīt nepieciešamos speciālistus u.c.), vai un kā tie ir/nav ietekmējuši projekta īstenošanu u.tml.)* | |
| **5.1. Aktivitāšu norises laiks un vieta/-s** |  |
| * 1. **Īstenoto aktivitāšu apraksts** |  |
| * 1. **Projekta mērķauditorija/ dalībnieku skaits** *(pievienojama dalībnieku reģistrācijas lapa)* |  |
| **5.4. Sasniegtie rezultāti** |  |
| * 1. **Informācija par veiktajiem publicitātes pasākumiem (informācija par atsauksmēm preses izdevumos, interneta portālos u.c. informācijas avotos)**   *(par veiktajiem publicitātes pasākumiem jāpievieno kopijas, fotofiksācijas, ekrānšāviņi utml.)* |  |

**Apstiprinu, ka Dobeles novada pašvaldības piešķirtais finansējums izlietots atbilstoši Latvijas Republikā spēkā esošajiem normatīvajiem aktiem un finansēšanas līgumā paredzētajiem mērķiem:**

|  |  |
| --- | --- |
|  | |
| *(finansējuma saņēmēja nosaukums)* | |
|  | |
| *(adrese, tālrunis )* | |
|  |  |
| *(datums un finansējuma saņēmēja paraksttiesīgās personas paraksts)* | *(paraksta atšifrējums: vārds, uzvārds)* |

**Atskaite saņemta Dobeles novada Sporta pārvaldē:**

|  |  |  |
| --- | --- | --- |
|  |  |  |
| *(vārds, uzvārds)* | *(paraksts)* | *(datums)* |